**Gépjárművezetői Képesítési Igazolvány autóbuszvezetők részére**

**A korábbi belföldi autóbuszvezető és nemzetközi autóbuszvezető tanfolyamot felváltó autóbuszvezetői tevékenység végzéséhez szükséges vizsga

GKI Autóbuszvezetői alapképesítés**
Az alapképesítést azoknak a gépkocsivezetőknek kötelező elvégezni, akik 2008. szeptember 9-ét követően szereztek D, vagy D1 kategóriás jogosítványt, és autóbuszvezetőként közúti személyszállítással szeretnének foglalkozni. Az alapképesítés megszerzése után 5 évente továbbképzésen kell részt venni és vizsgázni, így a Gépjárművezetői Képesítési Igazolvány érvényessége újabb 5 évre meghosszabbítható.

**GKI Autóbuszvezetői továbbképzési képesítés**
Azok a gépjárművezetők, akik 2008. szeptember 9. előtt már rendelkeztek D és/vagy D1, továbbá D1+E és/vagy D+E kategóriás vezetői engedéllyel, és annak megfelelő kategóriájú járművet kívánnak közúton vezetni, **autóbuszvezetői továbbképzési képesítés** megszerzésére kötelezettek. Azok a gépkocsivezetők, akik rendelkeznek a korábban megszerzett **belföldi autóbuszvezető** és/vagy **nemzetközi autóbuszvezető** szolgáltatói képesítéssel a tanfolyamot csökkentett óraszámban végezhetik 2012. szeptember 09.-ig, de a vizsgakötelezettség rájuk is vonatkozik.

**Tantárgyak**

**Elmélet**

* A biztonsági szabályokon alapuló ésszerű vezetés - **tesztvizsga**
* Előírások alkalmazása - **tesztvizsga**
* Egészségügyi, közúti közlekedési és környezeti biztonság, szerviz, logisztika – **tesztvizsga**

**Gyakorlat**

* Járművezetés a közúti forgalomban – **gyakorlati vizsga**
* Járművezetéshez kapcsolódó gépkocsivezetői gyakorlati ismeretek – **gyakorlati vizsga**
* Járművezetés veszélyhelyzetek létrehozására alkalmas tanpályán vagy korszerű szimulátor berendezésen – **gyakorlati vizsga**

Az alapképesítés megszerzéséhez kapcsolódó vizsgán a tanulóknak egy esettanulmány is el kell készíteni.
A továbbképzési vizsgán csak az elméleti tárgyakból kell vizsgázni, és nem készül esettanulmány.

GKI tanfolyam ára

* Alapképzési képesítés : 130.000.-ft. + vizsgadíj
* Továbbképzési képesítés: 70.000.-ft. + vizsgadíj

GKI igazolvány kiállítás díja: 9.900,- ft.